Toursi Gregorius

Toursi Gregorius ehk Gregorius Toursist (sündis 30. novembril umbes 538 Auvergne'is, suri 17. novembril 594 Toursis) oli gallorooma ajaloolane, hagiograaf ja Toursi piiskop, roomlaste Galliaks nimetatud piirkonna esivaimulik. Sündis Georgius Florentiuse nime all, hiljem kasutas nime Gregorius oma emapoolse vaarisa auks. Tema kirjutised on tähtsaim kaasaegne allikas Merovingide-aegse ajaloo kohta. 

Toursi Gregoriust austatakse pühakuna, tema mälestuspäev on 17. novembrilSt. Gregory of Tours. - britannica.com.

Gregoriuse "Kümme ajalooraamatut" (Decem Libri Historiarum) on Eestis käivitatud klassikalise ilukirjanduse tõlkeprogrammi Hieronymus soovitusnimekirjasAvatud nimekiri: mida hakata Hieronymuse kaudu tõlkima? - err.ee.

 Teosed 
Gregoriuse tähtsaim teos oli "Decem Libri Historiarum", mis on rohkem tuntud sellele hilisemate ajaloolaste pandud nime "Historia Francorum" all, kuid ta kirjutas ka hagiograafilisi teoseid pühakute imetegudest, sealhulgas neli raamatut Toursi püha Martinuse imedest. 6. sajandil oli püha Martini haud tähtis palverännukoht ja Gregoriuse kirjutised aitasid suuresti kaasa selle kultuse kujunemisele.
 Decem Libri Historiarum 
 I – pärast autori tutvustust algab maailma loomisest, Gallia kristlikust ajaloost ja lõpeb püha Martini surmaga 397. aastal.
 II – 497–511
 III – 511–548
 IV – 548–575
 V – 575–581
 VI – 581–584
 VII – 584
 VIII – 585
 IX – 586v587
 X – 587–591

 Hagiograafilised teosed 
 "Libri octo miraculorum" – kaheksa raamatut, valdavalt Gallia pühakutest:
 "Liber in gloria martyrum" – märtrite auks
 "Liber de passione et virtutibus sancti Iuliani martyris" – Brioude märtri Julianuse kannatustest ja voorustest
 "Libri IV de virtutibus sancti Martini" – neli raamatut püha Martini imedest
 "Liber vitae patrum" – kakskümmend elulookirjeldust Clermonti ja Toursi ümbruskonna pühakutest
 "Liber in gloria confessorum" – usutunnistajate auks
 "Liber de miraculis beati Andreae apostoli" – püha apostli Andrease imedest
 "Passio sanctorum septem dormientium apud Ephesum" – ladinakeelne kokkuvõte idamaise päritoluga legendist Efesose seitsme magava noormehe kohta
 "De cursibus ecclesiasticis" või "De cursu stellarum ratio" – juhtnöörid tähistaeva jälgimiseks palveaegade kindlakstegemiseks
 "In psalterii tractatum commentarius" – Psalmide kommentaar, säilinud vaid osliselt

 Viited 

 Välislingid 
 Allikad ja ladinakeelsed täistekstid Vikitekstides
 Gregory of Tours. - British Library
 St. Gregory of Tours. - britannica.com
 St. Gregory of Tours. - Catholic Encyclopedia

Kategooria:Pühakud
Kategooria:Piiskopid
Kategooria:Ajaloolased
Kategooria:Antiik
Kategooria:Keskaja ladinakeelne kirjandus
Kategooria:Sündinud 530. aastatel
Kategooria:Surnud 594